dike
Store norske leksikon,Teknologi og industri,Landbruk,Jordbruk
Dike er ein jordvoll som skal verne lågtliggjande land mot overfløyming. I Noreg blir omgrepet flaumverk brukt om vollar som er laga for å flaumsikre elvar. For å førebyggje overfløyming ved flaum blir det gjerne bygd mellombelse dike av sandsekker.
Mest kjende er dika langs den danske, tyske og nederlandske Nordsjøkysten. Desse er laga til vern mot stormflod og for å tørrleggje grunt hav langs kysten. Særleg i Nederland er dike nytta til landvinning av store område som tidlegare var under grunt brakkvatn eller hav.Omgrepet dike kan også brukast om dreneringsgrøfter. Les meir i Store norske leksikon flaum drenering Noregs vassdrags- og energidirektorat